stanford-oval/wikipedia huggingface dataset:
Cristián Caro Cordero

Cristián Caro Cordero (s. 16. helmikuuta 1943 Santiago de Chile) on chileläinen roomalaiskatolinen arkkipiispa. Hänet vihittiin papiksi Santiago de Chilen arkkihiippakuntaan 23. joulukuuta 1973 ja nimitettiin sen vihkipiispaksi sekä Arcavican titulaaripiispaksi 12. maaliskuuta 1991. Piispaksi vihkiminen seurasi 14. huhtikuuta. Pääkonsekraattorina toimi Carlos Oviedo Cavada, jota avustivat Carlos González Cruchaga ja Enrique Troncoso Troncoso.
Caro Cordero sai 27. helmikuuta 2001 nimityksen Puerto Monttin arkkipiispaksi.
Charles-Amarin Brand

Charles-Amarin Brand vuonna 1988.
Charles-Amarin Brand (27. kesäkuuta 1920 – 31. maaliskuuta 2013) oli ranskalainen kirkonmies, joka sai katolisen vihkimyksensä papiksi 11. heinäkuuta 1943 ja piispaksi 13. helmikuuta 1972. Hän toimi vuosina 1981–1984 Monacon ja vuosina 1984–1997 Strasbourgin arkkipiispana. Jälkimmäisessä hän tosin oli aluksi arkkipiispa vain henkilökohtaiselta titteliltään; Strasbourg pysyi tavallisena hiippakuntana, kunnes se korotettiin arkkihiippakunnaksi vuonna 1988.
Aiheesta muualla

Catholic-hierarchy.org: Archbishop Charles Amarin Brand (englanniksi)
Cristina Scabbia

| Cristina Scabbia |
| --- | --- |
 Cristina Scabbia, 2006
Henkilötiedot
Syntynyt: 6. kesäkuuta 1972 (ikä 52)
Ammatti:  laulaja, lauluntekijä, kolumnisti
Muusikko
Laulukielet:  englanti
Aktiivisena:  1994-
Tyylilajit:  goottimetalli, progressiivinen metalli, alternative metal, heavy metal
Yhtyeet:  Lacuna Coil
Levy-yhtiöt:  Century Media
  [ Muokkaa Wikidatassa ] [ ohje ]  
Cristina Adriana Chiara Scabbia (s. 6. kesäkuuta 1972 Milano, Italia) on italialainen alttoääninen laulaja. Hänet tunnetaan parhaiten goottimetalliyhtye Lacuna Coilin toisena laulajana, minkä lisäksi hän on yhtyeen kappaleiden pääasiallinen sanoittaja. Scabbia työskentelee myös rocklehti Revolverin kolumnistina.
Keväällä 2007 Scabbia toimi taustalaulajana Megadethin kappaleessa ”À Tout le Monde (Set Me Free)”, sekä Apocalyptican ”S.O.S (Anything But Love)” -kappaleessa vuonna 2008.
Scabbia seurustelee Slipknotin kitaristin James Rootin kanssa.
Wikimedia Commonsissa on kuvia tai muita tiedostoja aiheesta .
Lacuna Coil
| --- | --- |
Studioalbumit:   In a Reverie  Unleashed Memories  Comalies  Karmacode  Shallow Life  Dark Adrenaline  Broken Crown Halo  Delirium  Black Anima  Sleepless Empire 
EP:t:   Lacuna Coil  Halflife 
Uusintaversiot:   Comalies XX 
Kokoelmat:   The EPs  Manifesto of Lacuna Coil
Boubou Cissé

Pääministeri Boubou Cissé (vasemmalla) ja presidentti Ibrahim Boubacar Keïta vuonna 2019.
Boubou Cissé (s. 1974 Bamako) on malilainen taloustieteilijä ja hallintovirkailija. Hän toimi maan pääministerinä vuosina 2019–2020.
Elämäkerta

Cissé syntyi opettajaperheeseen. Käytyään alakoulun Bamakossa hän suoritti keskikouluopintonsa Länsi-Saksassa ja Yhdistyneissä arabiemiirikunnissa. Cissé valmistui taloustieteen maisteriksi Clermont-Ferrandin Kansainvälisen kehityksen keskuksesta, jossa hän suoritti myös jatkotutkinnon kehitystaloustieteessä. Hän väitteli taloustieteen tohtoriksi Aix-Marseillen yliopistossa vuonna 2004.
Cissé työskenteli Maailmanpankin ekonomistina Washingtonissa vuodesta 2005. Vuonna 2009 hänet nimitettiin Maailmanpankin pääekonomistiksi ja inhimillisen kehityksen osaston projektipäälliköksi Nigerian Abujaan. Vuonna 2012 hän toimi pääekonomistina ja päällikön sijaisena Maailmanpankin Niameyn toimistossa Nigerissä.
Cissé nimitettiin Malin teollisuus- ja kaivosministeriksi syyskuussa 2013. Hallituksen uudelleenjärjestelyn jälkeen huhtikuussa 2014 hänestä tuli kaivosministeri. Tammikuusta 2016 lähtien Cissé toimi talous- ja valtiovarainministerinä.
Presidentti Ibrahim Boubacar Keïta nimitti Cissén pääministeriksi Soumeylou Boubèye Maïgan erottua huhtikuussa 2019. Häntä luonnehdittiin teknokraatiksi, jonka tehtävänä oli parantaa Malin turvallisuustilannetta, lopettaa etnisten ryhmien väliset yhteenotot, toteuttaa maan pohjoisosan kapinallisten kanssa solmittu rauhansopimus, valmistella perustuslain uudistusta sekä järjestää uudet kansalliskokous- ja paikallisvaalit. Presidentti Keïta nimitti Cissén uudelleen pääministeriksi vaalien jälkeen kesäkuussa 2020.
Presidentti Keïta ilmoitti hallituksen hajottamisesta Malin armeijan tekemän vallankaappauksen yhteydessä 18. elokuuta 2020. Sotilaiden pidättämä Cissé vapautettiin kymmenkunta päivää myöhemmin.
Cissé on naimisissa ja kahden lapsen isä.
Cissén 1. hallitus

Boubou Cissén ensimmäisen hallituksen kokoonpano julkaistiin 5. toukokuuta 2019. Siihen kuului 36 ministeriä ja kaksi valtiosihteeriä, joista kahdeksan oli naisia. Hallituksessa oli myös opposition edustajia kuten Parena-puolueen Tiébilé Dramé. Hallituksen jäsenet olivat:
pääministeri, talous- ja valtiovarainministeri Boubou Cissé
terveys- ja sosiaaliministeri Michel Hamala Sidibé
oikeus- ja ihmisoikeusministeri, hallituksen sinetinvartija Malick Coulibaly
puolustus- ja veteraaniministeri Ibrahim Dahirou Dembélé
aluehallinto- ja desentralisaatioministeri Boubacar Alpha Bah
turvallisuus- ja hätätilaministeri Salif Traoré
ulkoasiain ja kansainvälisen yhteistyön ministeri Tiébilé Dramé
Afrikan integraation ministeri Baber Gano
yhteisvastuu- ja köyhyydentorjuntaministeri Hamadou Konaté
sosiaalisen yhteenkuuluvuuden, rauhan ja kansallisen sovinnon ministeri Lassine Bouaré
teollisuus- ja kauppaministeri Mohamed Ag Erlaf
alue- ja väestösuunnitteluministeri Adama Tiémoko Diarra
yhteiskunnallisen dialogin, työn ja julkisten palvelujen ministeri Oumar Hamadoun Dicko
infrastruktuuri- ja varusteministeri Traoré Seynabou Diop
energia- ja vesiministeri Sambou Wagué
liikenne- ja kaupunkiliikenneministeri Ibrahima Abdoul Ly
kulttuuriministeri N’Diaye Ramatoulaye Diallo
kaivos- ja öljyministeri Lelenta Hawa Baba Bah
viestintäministeri, instituutiosuhdevastaava ja hallituksen tiedottaja Yaya Sangaré
digitaalitalous- ja tulevaisuusministeri Kamissa Camara
yksityisten sijoitusten, pienten ja keskisuurten yritysten ja kansallisen yrittäjyyden edistämisen ministeri Safia Boly
instituutionaalisista uudistuksista ja kansalaisyhteiskuntasuhteista vastaava ministeri Amadou Thiam
ulkomailla asuvien malilaisten ministeri Amadou Koita
uskonto- ja rituaaliministeri Thierno Amadou Omar Hass Diallo
maatalousministeri Moulaye Ahmed Boubacar
nuoriso- ja urheiluministeri Arouna Modibo Touré
ympäristö-, puhtaanapito- ja kestävän kehityksen ministeri Housseini Amion Guindo
kansallinen opetusministeri Témoré Tioulenta
korkakoulu- ja tiedeministeri Mahamadou Famanta
karjanhoito- ja kalastusministeri Kané Rokia Maguiraga
käsityö- ja matkailuministeri Nina Walet Intallou
nais-, lapsi- ja perheministeri Diakité Aïssata Kassa Traoré
valtionomaisuus- ja kiinteistöministeri Alioune Badara Berthé
asunto-, kaupunkisuunnittelu- ja sosiaalisen asuntotuotannon ministeri Hama Ould Sidi Mohamed Arbi
työllisyys- ja ammattikoulutusministeri Jean Claude Sidibé
budjetista vastaava talous- ja valtionvarain varaministeri Barry Aoua Sylla
kaksikielisen koulutuksen edistämisestä ja integroinnista vastaava kansallisen opetusministerin valtiosihteeri Moussa Boubacar Bah
maaseudun sunnittelusta ja varustelusta vastaava maatalousministerin valtiosihteeri Adama Sangaré.
Cissén 2. hallitus

Cissén toinen, väliaikaiseksi tarkoitettu hallitus nimitettiin 27. heinäkuuta 2020. Siihen kuului pääministerin lisäksi vain kuusi ministeriä:
puolustus- ja veteraaniministeri Ibrahim Dahirou Dembélé
aluehallinto- ja desentralisaatioministeri Boubacar Alpha Bah
turvallisuus- ja siviilipuolustusministeri M’Bemba Moussa Keïta
oikeus- ja ihmisoikeusministeri, hallituksen sinetinvartija Kassoum Tapo
ulkoasiain ja kansainvälisen yhteistyön ministeri Tiébilé Dramé
talous- ja valtiovarainministeri Abdoulaye Daffé.
Culex mattinglyi

| Culex mattinglyi> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kaksisiipiset Diptera
Alalahko::  Sääsket Nematocera
Heimo::  Hyttyset Culicidae
Suku::  Culex
Laji::  mattinglyi
Kaksiosainen nimi
 Culex mattinglyi  (Knight, 1953) 
Infobox OKNimi-testi OK: 
Culex mattinglyi on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasi tieteelle ensimmäisen kerran Knight vuonna 1953. Sillä ei ole alalajeja.
Culex philippinensis

| Culex philippinensis> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kaksisiipiset Diptera
Alalahko::  Sääsket Nematocera
Heimo::  Hyttyset Culicidae
Suku::  Culex
Laji::  philippinensis
Kaksiosainen nimi
 Culex philippinensis  (Sirivanakarn, 1976) 
Infobox OKNimi-testi OK: 
Culex philippinensis on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasi tieteelle ensimmäisen kerran Sirivanakarn vuonna 1976. Lajia tavataan Filippiineiltä. Sillä ei ole alalajeja.
Culex micolo

| Culex micolo> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kaksisiipiset Diptera
Alalahko::  Sääsket Nematocera
Heimo::  Hyttyset Culicidae
Suku::  Culex
Laji::  micolo
Kaksiosainen nimi
 Culex micolo  1998 
Infobox OKNimi-testi OK: 
Culex micolo on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvattiin tieteelle ensimmäisen kerran vuonna 1998. Lajia tavataan São Tomésta. Sillä ei ole alalajeja.
Chevrolet Malibu

| Chevrolet Malibu |
| --- | --- |

Valmistustiedot
Valmistusmaa:   Yhdysvallat  Etelä-Korea  Kiina
Valmistaja:  Chevrolet
Konserni:  General Motors
Valmistusvuodet:  1964–1983 1997–
Muut nimet:  Chevrolet Malibu XL (Kiina)
Korimalli:  4-ovinen sedan
Luokka:  Mid-size
Muotoilija:  Jaymer Starbody (2016–)
Teknisesti samankaltaisia:  Buick Regal
Tekniset tiedot
Mitat
Pituus:  4 923 mm
Leveys:  1 854 mm
Korkeus:  1 466 mm
Chevrolet Malibu on mid-size-luokan automalli, jota Chevrolet valmistaa Yhdysvalloissa, Etelä-Koreassa ja Kiinassa.
Vuoden 2011 Euro NCAP -kolaritestistä Malibu sai tulokseksi täydet viisi tähteä.
Sukupolvet

Ensimmäinen sukupolvi
Toinen sukupolvi
Kolmas sukupolvi
Neljäs sukupolvi
Viides sukupolvi
Kuudes sukupolvi
Seitsemäs sukupolvi
Kahdeksas sukupolvi
Yhdeksäs sukupolvi
Charlene de Carvalho-Heineken

| Charlene de Carvalho-Heineken> Henkilötiedot |
| --- | --- |
Syntynyt: 30. kesäkuuta 1954 (ikä 70) Amsterdam, Alankomaat
Muut tiedot
Omaisuus:  15,8 miljardia dollaria (3/2018)
Yritys:  Heineken (23 % osuus)
Charlene Lucille de Carvalho-Heineken (s. 30. kesäkuuta 1954, Amsterdam, Alankomaat) on hollantilainen, Lontoossa asuva perijätär, yritysjohtaja ja miljardööri.
Hän omistaa 23 prosentin osuuden panimojätti Heineken Internationalista ja on toiminut yhtymän hallintoneuvoston jäsenenä vuodesta 1988. Hän peri omistuksen pitkään yhtymän toimitusjohtajana toimineelta isältään Freddy Heinekenilta vuonna 2002.
Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 86. rikkaimmaksi ihmiseksi ja 10. rikkaimmaksi naiseksi. Tuolloin hänen tai hänen perheensä varallisuudeksi arvioitiin oli 15,8 miljardia dollaria.
Charlene de Carvalho-Heineken koulutukseltaan Leidenin yliopistosta valmistunut oikeustieteen tohtori. Hän on naimisissa juristi, lapsinäyttelijä ja olympiahiihtäjä Michel de Carvalhon kanssa; Michel on Charlenen ohella panimoyhtymän hallituksen jäsen ja toimeenpaneva johtaja. Viiden lapsen äiti. Lapsista Alexander Alfred Charles de Carvalho (s.1984) työskenteli myös panimoalan johtajana ja toimi panimoyhtymän hallituksessa.
Aiheesta muualla

Patricia Sellers (3.12.2014) Heineken's Charlene de Carvalho: A self-made heiress (englanniksi) (fortune.com)
Danielle Rossingh (26.2.2003) Heineken heiress remains a mystery (englanniksi) (bbc.co.uk)
Caryophyllales

| Caryophyllales |
| --- | --- |
 Puna-ailakki (Silene dioica)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Ylälahko::  Caryophyllanae
Lahko::  Caryophyllales  Perleb
Synonyymit
 Aizoales Boerlage  Alsinales J.Presl  Amaranthales Bercht. & J.Presl  Ancistrocladales Reveal  Atriplicales Horaninow  Cactales Bercht. & J.Presl  Chenopodiales Bercht. & J.Presl  Dioncophyllales Reveal  Droserales Bercht. & J.Presl  Frankeniales Link  Illecebrales Bercht. & J.Presl  Mesembryanthemales Link  Nepenthales Dumort.  Nyctaginales Bercht. & J.Presl  Opuntiales Willkom  Paronychiales Link  Petiveriales Link  Physenales Takht.  Phytolaccales Link  Plumbaginales Bercht. & J.Presl  Polygonales Bercht. & J.Presl  Portulacales Bercht. & J.Presl  Reaumuriales Martius  Rhabdodendrales Doweld  Riviniales Martius  Scleranthales Link  Silenales Lindl.  Simmondsiales Reveal  Staticales Link  Stellariales Dumort.  Tamaricales Link  Telephiales Link 
Katso myös
   Caryophyllales Wikispeciesissä   Caryophyllales Commonsissa 
Infobox OKNimi-testi OK: 
Caryophyllales on laaja ja monimuotoinen lahko, joka kuuluu kaksisirkkaisiin. Se sisältää monia mehikasveja, kuten kaktuskasvit ja monet jääruoho- ja portulakkakasvien edustajat, sekä lihansyöjäkasveja, kuten kihokki- ja kannukasvit. Lahkon tyyppikasveja ovat kohokit.
Heimot

Luokittelu on APG III -luokituksen mukainen. Vanhemmassa Cronquistin luokittelussa lahkoon kuului ainoastaan nykyisen ydinryhmän heimoja, ja niistäkin vain osa.
Microteaceae
Caryophyllaceae – kohokkikasvit
Achatocarpaceae
Amaranthaceae – revonhäntäkasvit
Stegnospermataceae
Limeaceae
Lophiocarpaceae
Barbeuiaceae
Aizoaceae – päivikkikasvit eli jääruohokasvit
Gisekiaceae
Sarcobataceae
Phytolaccaceae – kermesmarjakasvit
Nyctaginaceae – ihmekukkakasvit
Molluginaceae
Montiaceae – hetekaalikasvit
Halophytaceae
Didiereaceae – kaktiokasvit
Basellaceae – basellakasvit
Talinaceae
Anacampserotaceae
Portulacaceae – portulakkakasvit
Cactaceae – kaktuskasvit
Polygonaceae – tatarkasvit
Plumbaginaceae – lyijykukkakasvit
Frankeniaceae – suolakukkakasvit
Tamaricaceae – tamariskikasvit
Droseraceae – kihokkikasvit
Nepenthaceae – kannukasvikasvit
Drosophyllaceae
Ancistrocladaceae
Dioncophyllaceae
Asteropeiaceae
Physenaceae
Simmondsiaceae – vuohenpuksiokasvit
Rhabdodendraceae
Aiheesta muualla

Evoluutiopuu: http://www.mobot.org/mobot/research/apweb/trees/caryophyllalesnotl.gif
Borondougou

| Borondougou |
| --- | --- |
 Borondougou
 Koordinaatit: 14°49′24″N, 3°58′33″W 
Valtio:  Mali
Alue:  Moptin alue
Piiri:  Moptin piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  35 km²
Väkiluku (2009):  8 100
Infobox OKVirheellinen NIMI-arvo: 
Borondougou on maalaiskunta Moptin alueen Moptin piirissä Malissa. Sen keskuskylä Diambacourou sijaitsee Nigerjoen tulva-alueen itäreunalla 45 kilometriä Moptista koilliseen. Kunnassa on 8 100 ja keskuskylässä 3 000 asukasta.
Maantiede ja ilmasto

Borondougoun kunnan pinta-ala on 35 neliökilometriä. Se rajoittuu lännessä Moptin piirin Kounariin ja muissa ilmansuunnissa Konnan kuntiin.
Kunnan luoteisosa kuuluu Nigerin tulva-alueeseen. Luonnonvarainen kasvillisuus on etupäässä heinä- ja pensasaroa. Lisäksi on kaksi metsäaluetta. Seutu kuuluu Sahelin ja Sudanin siirtymäalueeseen. Vuotuinen sademäärä on 300–450 millimetriä.
Asutus

Vuonna 1996 perustettu kunta oli aikaisemmin osa Konnan arrondissementtia. Nykyään siihen kuuluu viisi kylää; Bogo, Diambacourou, Foussi, Komio ja Singo. Asukkaat ovat fulbeja, somonoja, markoja, bozoja ja bambaroita. Heistä lähes 95 % on muslimeja.
Liikenne, elinkeinot ja palvelut

Diambacourousta on tieyhteys Office du rizin patoa pitkin Moptin ja Konnan väliselle RN16-maantielle. Paikallisia liikennevälineitä ovat hevoskärryt, veneet ja moottoripyörät.
Asukkaiden pääelinkeinot ovat maanviljely, karjanhoito ja kalastus. Tärkeimmät viljelykasvit ovat hirssi (51 % tuotannosta), riisi (40 %), maissi, durra ja pavut. Kotieläimiä ovat naudat, aasit, lampaat ja vuohet. Vuotuinen kalansaalis on 60 tonnia. Kalaa myydään tuoreena, savustettuna ja kuivattuna Moptiin ja Bamakoon. Lisäksi harjoitetaan puunhankintaa, keräilyä, kaupankäyntiä ja vähäisessä määrin käsityöammatteja. Diambacouroussa on viikoittainen toripäivä, mutta kaupankäynti suuntautuu enemmän Konnaan ja Fatomaan. Teollisuutta tai matkailupalveluja kunnassa ei ole lainkaan.
Kunnassa toimii viisi alakoulua, yläkoulu, kaksi lukutaitokeskusta ja koraanikoulu. Diambacouroussa on hyvätasoinen terveyskeskus lääkevarastoineen. Vesihuolto käsittää kaivoja ja vesiposteja. Muita palveluja ovat Diambacouroun torialue, joukko kauppoja ja riisinkuorintakoneita sekä maaseudun toimintakeskus (centre d’animation rural).
Chevrolet Monza (2019)

| Chevrolet Monza |
| --- | --- |

Valmistustiedot
Valmistusmaa:   Kiina
Valmistaja:  Chevrolet
Konserni:  General Motors
Valmistusvuodet:  2019–
Korimalli:  4-ovinen sedan
Luokka:  C-segmentti
Teknisesti samankaltaisia:  Buick Excelle III Buick GL6
Pohjalevy:  GM-PATAC K
Iskutilavuus:  1,0–1,3 l
Polttoaine:  bensiini
Vetotapa:  etuveto
Vaihteisto:  6-vaihteinen manuaali 6-vaihteinen automaatti 6-vaihteinen kaksoiskytkin
Chevrolet Monza on Chevroletin vuodesta 2019 lähtien Kiinan markkinoille valmistama keskiluokan neliovinen sedan.
Monza esiteltiin Kantonin autonäyttelyssä marraskuussa 2018. Se perustuu samalle pohjalevylle kuin Kiinassa niin ikään myytävät Buick Excelle ja Buick GL6. Moottorivaihtoehtoina ovat kolmesylinteriset turboahdetut 1,0- (125 hv) ja 1,3-litraiset (163 hv) bensiinimoottorit. Pienemmän moottorin yhteydessä on kuusivaihteinen manuaali- tai kaksoiskytkinvaihteisto, kun taas suuremmassa on aina kuusiportainen automaattivaihteisto.
Aiheesta muualla

Kuvia tai muita tiedostoja aiheesta Chevrolet Monza (2019) Wikimedia Commonsissa
Battlefield Heroes

| Battlefield Heroes |
| --- | --- |
 Pelin logo
Kehittäjä:  Digital Illusions CE Easy Studios
Julkaisija:  Electronic Arts Aeria Games
Säveltäjä:  Marc Canham Ian Livingstone
Pelisarja:  Battlefield
Pelimoottori:  Refractor 2 Engine
Julkaistu:  25. kesäkuuta 2009
Lajityyppi:  kolmannen persoonan ammuntapeli
Pelimuoto:  moninpeli
Ikäluokitus:  ESRB: T  Virheellinen ESRB-arvo PEGI: 12Virheellinen PEGI-arvo
Alusta:  Microsoft Windows
Jakelumuoto:  digitaalinen lataus
Vaatimukset:  Minimi Käyttöjärjestelmä: Windows XP, Windows Vista, Windows 7 ja Windows 8  Suoritin: 1.0 GHz  Keskusmuisti: vähintään 512 MB (1 GB Windows Vistalle)  Näytönohjain: 64 MB DirectX-yhteensopiva näytönohjain vähintään Pixel Shader 2.0 - tuella  Kiintolevy: 1 GB vaaditaan pelin asennukselle  Internetyhteys: 256 kbit Kaapeli/DSL-yhteys
Lisää peliartikkeleitaVideopelien teemasivulla
Infobox OK    : 
Battlefield Heroes (BFH) oli alkujaan Digital Illusions CE:n, myöhemmin Easy Studiosin kehittämä ja Electronic Artsin julkaisema sarjakuvamainen kolmannen persoonan ammuntapeli, joka sijoittui toista maailmansotaa löyhästi kuvaavaan kuvitteelliseen ympäristöön. Peli julkaistiin kesällä 2009 ja on osa Battlefield-sarjaa.
Battlefield Heroes oli osittain ilmainen ja sitä rahoitettiin osittain pelin kotisivujen mainostuotoilla, joka teki siitä EA:n ensimmäisen mainosrahoitteisen pelin. Pelissä oli tietokoneroolipeleille tyypillinen muokattava hahmojärjestelmä ja mahdollisuus pisteitä keräämällä saada ostettua hahmolle lisää varusteita. Uuden päivityksen myötä oikealla rahalla pystyi ostamaan taistelussa hyödyttäviä tavaroita, kuten parempia aseita.
Ammattilaistestaajat aloittivat pelin rajatun beetatestauksen 6. toukokuuta 2008. Suljettuun betaan lähetettiin useissa erissä vuoden 2009 alkupuolella kutsuja satunnaisille rekisteröityneille jäsenille. Kesäkuussa 2009 siirryttiin julkiseen beetatestaukseen, jolloin kaikki voivat rekisteröityä peliin.
Maaliskuussa 2011 EA ilmoitti pelin ylittäneen seitsemän miljoonan rekisteröidyn pelaajan rajan. Tammikuussa 2012 rekisteröityjä pelaajia oli yli kymmenen miljoonaa.
Huhtikuussa 2015 EA kertoi sulkevansa Battlefield Heroesin palvelimet 14. heinäkuuta 2015. Samalle he estivät uusien Heroes-tunnuksien luonnin sekä Play4Free Fundsien siirtämisen Heroes-tilille.
Pelaaminen

Peli muistuttaa paljon muita Battlefield-sarjan pelejä sisältäen neljä eri pelimuotoa.
Pelaaminen > Team Deathmatch

Pelaajat valtaavat lippupisteitä ja yrittävät tappaa vihollisia tulematta itse tapetuksi. Kentän alussa kummallakin joukkueella on 50 pistettä (Wicked Wake -kentässä 75). Tavoite on saada vastustajan pisteet nollille. Vastustajan pisteitä voi vähentää tappamalla vastustajia. Viholliset menettävät pisteitä sen mukaan kuinka monta lippua omalla joukkueella on hallussa. Kuoltuaan pelaajat syntyvät automaattisesti lähimmälle oman joukkueen hallussa olevalle lipulle. Oman joukkueen ajastin ei liiku, jos vihollinen hallitsee rakettia.
Pelaaminen > Hero of the Hill

Hero of the Hill (tai The V2 Vengance) pelimuodossa tarkoituksena on pitää hallussa lähtevää rakettia laukaisuun asti. Rakettia hallussapitämällä vähenee oman joukkieen ajastin ja pelin voittaa se joukkue joka saa oman ajastimen nollaan.
Pelaaminen > Capture the Flag

Lipunryöstössä tarkoituksena on varastaa vihollisen tukikohdassa oleva lippu ja kuljettaa se omaan tukikohtaan. Jos lipun ryöstäjä kuolee, lippu ei heti palaudu tukikohtaan, vaan sen voi ottaa toinen joukkueen jäsen. Rystöä ei voi suorittaa loppuun, jos oma lippu on varastettu. Kierroksen aikaraja on 10 minuuttia, tai siihen asti kun ensimmäinen joukkue saa ryöstettyä lipun kolme kertaa. Jos voittajaa ei näillä löydy ajoissa, verrataan onnistuneiden ryöstöjen määrää, jos nämäkin on tasoissa päättyy kierros tasapeliin.
Pelaaminen > Team Elimination

Eliminoinnissa (tai Last Team Standing) tavoite on tappaa vihollisjoukkue. Tässä pelimuodossa pelaajilla on vain yksi elämä, eli et voi syntyä uudelleen kesken kierroksen. Voittajaksi julistetaan joukkue joka voittaa kolme kierrosta. Muita tavoitteita ei ole kuin tappaa vastustajat.
Hahmoluokat

Battlefield Heroesissa on kolme hahmoluokkaa. Kullakin luokalla on omat erikoiskykynsä. Lisäksi erityyppiset aseet erottavat hahmoluokat toisistaan. Kuitenkin kaikki luokat pystyvät käyttämään dynamiittia. Sotilas on konepistoolia käyttävä luokka. Erikoiskyvyillään hän voi muun muassa parantaa lähellä olevia ja heittää monta kranaattia samaan aikaan. Konekiväärimies käyttää nimensä mukaan epätarkkaa, mutta tehokasta kevytkonekivääriä. Lisäksi hän pystyy käyttämään sinkoa. Erikoiskyvyillään Gunner pystyy luomaan vahinkoa imevän kilven itsensä ja oman puoluelaisten ympärille, kohottamaan hetkellisesti juoksunopeuttaan tai parantamaan itsensä ”imemällä” vastustajan räjähteet. Kommandolla on suurta vahinkoa tuottava puukko sekä pitkän säteen kiikarikivääri. Erikoiskyvyillään kommando voi muun muassa tehdä itsensä näkymättömäksi, myrkyttää oman puukkonsa, kohottaa hetkellisesti juoksunopeuttaan savupilven ympäröimänä ja käyttää kiikarikivääriin korkeampaa vahinkoa Piercing fire abilityllä.
Hahmoluokat > Erikoiskyvyt

Joka toinen tasonnousu aina korkeimpaan tasoon 30 asti, pelaaja saa yhden HeroPointsin (HP), joilla hän voi kehittää erikoiskykyjään (abilities). Erikoiskyvyt ovat sidoksissa hahmoluokkaan. Pelaaja saa valita kahden armeijan väliltä: Royal Army (Kuninkaallinen Armeija) tai National Army (Kansallinen Armeija). Kuten muutkin pelin osat, armeijat perustuvat hieman toiseen maailmansotaan. Royal Army on selkeästi inspiroitunut liittoutuneista ja National Army on saanut vaikutteensa lähes nimensä mukaisesti natsi-Saksan tyylistä. Kummankin armeijan välinen ero on ainoastaan pelaajien (Heroes) sekä kulkuneuvojen ulkonäkö. Pelissä on neljä kulkuneuvoa, joiden ulkonäöt riippuvat puolueesta: Jeeppi, panssarivaunu, ilmatorjuntatykki, maihinnousuvene, helikopteri ja lentokone.